cyanic-selkie/wikianc huggingface dataset:
সীন মরুভূমি
বাইবেলীয় যীন মরুভূমি
যীন মরুভূমি একটি এলাকার নাম যা ইহুদিদের হিব্রু বাইবেল তথা খ্রিস্টধর্মের পুরাতন নিয়মের তোরাহ পুস্তকে কাদেশ-বার্নিয়া হিসেবে উল্লেখ রয়েছে, এবং তাই এটিকে "কাদেশের মরুভূমি" ও বলা হয়ে থাকে ।
বাইবেলীয় সীন মরুভূমি
একইভাবে এর আরেকটি নামকরণ করা হয়েছে সীনের মরুভূমি। সীন মরুভূমির আধুনিক ইংরেজি অনুবাদ বিভ্রান্তির সৃষ্টি করে; কিন্তু এটা হিব্রু বাইবেলের গ্রিক অনুবাদ সপ্ততি ও লাতিন অনুবাদ ভালগেট থেকে সহজে বুঝা যায় না যে, কয়েকটি দৃষ্টান্ত ছাড়া, হিব্রু যীন ও সীন দুটিকে "সীন" হিসেবে দেখানো হয়েছে কিনা৷ "সীনের মরুভূমি" বাইবেলে সিনাই পর্বতের পার্শ্ববর্তী অঞ্চল হিসেবে উল্লেখ করা হয়েছে।; কেউ কেউ সিনাইকে কেন্দ্রী আরাভ সংলগ্ন পেট্রার আল-মাধবাদ হিসেবে চিহ্নিত করে এবং এবং এটি অনেকটাই সম্ভব যে "সীন মরুভূমি" এবং "যীন মরুভূমি" একই স্থান।
চিহ্নিতকরণ
১৮৯৯ সালের দিকে, অধিকাংশ গবেষক ও ঐতিহ্যবাহী সূত্র, সীন মরুভূমিকা আরাভের সাথে চিহ্নিত করেছেন।
আধুনিক সীন মরুভূমি
আধুনিক ইসরায়েল এই নামটি একটি নির্দিষ্ট দক্ষিণাঞ্চলীয় মরুভূমির জন্য গ্রহণ করেছে, যা বাইবেলীয় সীন মরুভূমি নাও হতে পারে।
এই অঞ্চলে ব্রিটিশ আরববাদী ও অভিযানকারী টি.ই লরেন্স ব্রিটিশ সেনাবাহিনীতে নিযুক্ত হওয়ার পর সামরিক সামরিক জরিপ করতে ঘুরে বেড়াচ্ছিলেন। প্যালেস্টাইন এক্সপ্লোরেশন ফান্ড কর্তৃক তহবিলকৃত তার এই অভিযানে সমগ্র নেগেভ মরুভূমির জরিপ অন্তর্ভুক্ত ছিল।
গুরুত্বপূর্ণ পাখি অঞ্চল
সেদে বোকারের নিকটে বিরশেবার দক্ষিণে এবং সমুদ্রপৃষ্ঠ থেকে  উচ্চতায় অবস্থিত ইসরায়েলের সীন মরুভূমির  বিশিষ্ট এলাকাকে বার্ডলাইফ ইন্টারন্যাশনাল আন্তর্জাতিক পাখি অঞ্চল হিসেবে স্বীকৃতি দিয়েছে। এখানের গুরুত্বপূর্ণ পাখিদের মাঝে রয়েছে বালি তিরস্কার, সাধারণ সারস, ম্যাককুইনের বাস্টার্ডস, সাদা ও কালো সারস, প্যালিড স্কোপ পেঁচা, মরুভূমির চিকন পেঁচা, মিশরীয় ও গ্রিফন শকুন, স্কুটি ও ল্যানার ফ্যালকন, আরবীয় বকবক, হুডেড হুইট্টিয়ার্স, এবং সিনাই রোজফিঞ্চস।
ডলফ জিগলার
নিকোলাস থিয়েডোর "নিক" নেমেথ (২৭ জুলাই ১৯৮০-) হলেন একজন আমেরিকান পেশাদার কুস্তিগির। সে বর্তমানে ডাব্লিউডাব্লিউই এর সাথে চুক্তিবদ্ধ আছে। সেখানে সে তার রিং নাম ডলফ জিগলার হিসেবে কুস্তি লড়েন।
রাফায়েল (স্বর্গদূত)
রাফায়েল বা ইস্রাফিল ( Rəp̄āʾēl; Ραφαήλ Raphaḗl; رفائيل Rafā’īl বা إسرافيل Isrāfīl; ሩፋኤል Rufaʾel) হলেন অধিকাংশ ইব্রাহিমীয় ধর্মীয় ঐতিহ্য অনুসারে একজন প্রধান স্বর্গদূত বা ফেরেশতা যিনি আরোগ্যদান করেন। এই ধর্মগুলোর সকল শাখা রাফায়েলের শনাক্তকরণকে যাজকীয় বিধিসম্মত মনে করে না।
খ্রিষ্টধর্মে রাফায়েলকে সাধু যোহন লিখিত সুসমাচারে উল্লেখিত নামহীন এক স্বর্গদূত বলে ধারণা করা হয়, যিনি বেথেসদার আরোগ্যদায়ী জলাশয়ের পানিকে আলোড়িত করেছিলেন। শেষ বিচারের দিনের যীশু খ্রিষ্টের মণ্ডলী সংক্রান্ত তত্ত্বে রাফায়েলকে একজন স্বর্গদূত হিসেবে স্বীকৃতি দেওয়া হয় কারণ খ্রিষ্টীয় তত্ত্ব ও চুক্তিপত্রে তাঁর উল্লেখ রয়েছে। তোবিৎ পুস্তকে রাফায়েল একজন গুরুত্বপূর্ণ ব্যক্তিত্ব যা ক্যাথলিক, পূর্ব অর্থডক্স, প্রাচ্য অর্থডক্স ও কতক অ্যাংলিকানদের নিকট বিধিসম্মত বলে স্বীকৃত।
ইসলামে রাফায়েল চার প্রধান ফেরেশতাদের অন্যতম এবং ইসলামি ঐতিহ্যে তিনি ইস্রাফিল নামে পরিচিত। পবিত্র কোরআনে অনুল্লেখিত হলেও হাদিসশাস্ত্র হজরত ইস্রাফিল (আ.)-কে কোরআন ৬:৭৩-এর ফেরেশতা হিসেবে চিহ্নিত করে। ইসলামি পরলোকতত্ত্বমতে ইস্রাফিল একটি শিঙায় ফুৎকার দেওয়ার দায়িত্বে নিয়োজিত আছেন। আল্লাহর নির্দেশে তিনি শিঙায় ফুৎকার দিলে কিয়ামত বা মহাপ্রলয় সংঘটিত হবে।
ত্রিপক্ষীয় চুক্তি (২য় বিশ্বযুদ্ধ)
220px|থাম্ব|ডান|১৯৪০ সালের ২৭শে সেপ্টেম্বর তারিখে স্বাক্ষরিত ত্রিপাক্ষিক চুক্তির জাপানি সংস্করণ ত্রিপক্ষীয় চুক্তি ২৭ সেপ্টেম্বর ১৯৪০-এ জার্মানি, ইতালি ও জাপানের মধ্যে স্বাক্ষরিত হয়। দেশগুলোর পক্ষে যথাক্রমে জোয়াকিম ভন রিবেনট্রপ, গালিজ্জো চিয়ানো ও সাবুরো কুরুসু চুক্তিতে স্বাক্ষর করেন। এটি বার্লিন চুক্তি নামেও পরিচিত। এর মূল প্রতিপাদ্য ছিল একটি প্রতিরক্ষামূলক সামরিক জোট গঠন। পরবর্তীতে এতে হাঙ্গেরি, রোমানিয়া, বুলগেরিয়া, যুগোস্লাভিয়া ও স্লোভাকিয়া যোগদান করে। যুগোস্লাভিয়ার এ জোটে যোগদানের ফলে বেলগ্রেডে একটি সামরিক অভ্যুত্থান সংঘটিত হয়। ফলস্বরূপ জার্মানি, ইতালি ও হাঙ্গেরি যুগোস্লাভিয়া আক্রমণ করে ক্রোয়েশিয়া নামে একটি তাঁবেদার রাষ্ট্র প্রতিষ্ঠা করে, যা ১৯৪১ সালে জোটে যোগদান করে।
ত্রিপক্ষীয় চুক্তির মূল উদ্দেশ্য ছিল যুক্তরাষ্ট্রকে মোকাবিলা করা। তবে ভৌগোলিক বিচ্ছিন্নতার কারণে এর কার্যকারিতা ছিল অত্যন্ত সীমিত। ইতালো-জার্মান জোট এবং জাপান বিশ্বের দুইটি বিপরীত প্রান্তে যুদ্ধ করছিল। আবার, এ জোটের সদস্যদের কৌশলগত লক্ষ্যও ছিল ভিন্ন। জোটের সদস্যরা পরস্পরকে কিছুটা কারিগরি সহায়তা করতে সক্ষম হয়। অন্যদিকে, জাপান একাই আমেরিকার বিরুদ্ধে যুদ্ধের আনুষ্ঠানিক ঘোষণা দেয়, যা যুদ্ধের অন্যতম চালিকাশক্তি হিসাবে কাজ করে।
চুক্তির মূলপাঠ
জাপান, ইতালি ও জার্মানির সরকার মনে করে যে, পৃথিবীর প্রতিটি জাতিকে উপযুক্ত মর্যাদায় অধিষ্ঠিত করাই শান্তির পূর্বশর্ত। এ উদ্দেশ্য বাস্তবায়নের লক্ষ্যে জাতিসমূহ বিশ্বব্যাপী নতুন করে শৃঙ্খলা প্রতিষ্ঠার লক্ষ্যে পরস্পরকে পূর্ব এশিয়া এবং ইউরোপে সহযোগিতা প্রদান করবে, যাতে জাতিগত উন্নতি ও প্রগতি সাধিত হয়। যে সকল রাষ্ট্র বিশ্বশান্তিকে তাদের চূড়ান্ত অভীষ্টরূপে বিবেচনা করে, তাদেরও এই চুক্তিতে যোগদানের আহবান জানানো হচ্ছে। এতদনুসারে নিচের বিষয়গুলো জার্মান, ইতালি ও জার্মানির সরকার মেনে চলতে সক্ষম হয়েছে:
অনুচ্ছেদ ১: ইউরোপে নতুন শৃঙ্খলা প্রতিষ্ঠার জন্য জার্মানি ও ইতালির ভূমিকা জাপান স্বীকার করবে।
অনুচ্ছেদ ২: পূর্ব এশিয়ায় নতুন শৃঙ্খলা প্রতিষ্ঠার লক্ষ্যে জাপানের ভূমিকা জার্মানি ও ইতালি স্বীকার করবে।
অনুচ্ছেদ ৩: উপরের অনুচ্ছেদগুলো অনুযায়ী জাপান, ইতালি ও জার্মানির মধ্যে যেকোনো দেশ যদি ইউরোপীয় কিংবা চীনা-জাপানি যুদ্ধে সম্পৃক্ত নয় এমন কোনো শক্তির দ্বারা আক্রান্ত হয়, তাহলে বাকি দুই দেশ প্রয়োজনীয় রাজনৈতিক, অর্থনৈতিক ও সামরিক সাহায্য প্রদান করবে।
অনুচ্ছেদ ৪: চুক্তিসমূহ বাস্তবায়নের লক্ষ্যে অতি সত্বর জাপান, ইতালি ও জার্মানি সরকার যৌথ কারিগরি কমিশন গঠন করবে।
অনুচ্ছেদ ৫: এই চুক্তি কোনোভাবেই চুক্তিরত দেশগুলোর সাথে সোভিয়েত ইউনিয়নের সম্পর্ক প্রভাবিত করবে না।
অনুচ্ছেদ ৬ : এই চুক্তি স্বাক্ষর করা মাত্রই কার্যকর হবে, এবং এর মেয়াদ হবে ১০ বছর। প্রয়োজনবোধে মেয়াদ উত্তীর্ণ হবার পূর্বে চুক্তি নবায়ন করা হবে।
এ সকল শর্ত মেনে দেশগুলোর সরকার চুক্তিটি কার্যকর করছে।
১৯৪০ এর ২৭শে সেপ্টেম্বর, ফ্যাসিস্ট যুগের ১৯তম বর্ষে এবং ১৫তম শোওয়া ( সম্রাট হিরোহিতোর শাসনকাল) বর্ষের নবম মাসের ২৭-তম দিনে চুক্তিটি কার্যকর হলো।
পরবর্তীতে যোগদানকারী দেশগুলো
২৭ সেপ্টেম্বর ১৯৪০-এ রিবেনট্রপ চুক্তি স্বাক্ষর অনুষ্ঠানে চুক্তিতে অন্যান্য দেশগুলোকে স্বাগত জানাবার প্রত্যয় ব্যক্ত করেন। তবে ইতালীয় পররাষ্ট্রমন্ত্রী গালিজ্জো চিয়ানো ক্ষুদ্র রাষ্ট্রগুলোকে চুক্তির সদস্য করার বিষয়ে অসম্মতি প্রকাশ করেন।
হাঙ্গেরি
চুক্তি স্বাক্ষরের খবর পেয়ে এবং রিবেনট্রপের বক্তৃতা শুনে বার্লিনে হাঙ্গেরির রাষ্ট্রদূত ডোম জেতায়ে পররাষ্ট্রমন্ত্রী ইসভান সাকির সাথে যোগাযোগ করেন। ডোম জোতায়ে বলেন, রোমানিয়ার আগে হাঙ্গেরির এ চুক্তিতে যোগ দেওয়া উচিত। ইসভান সাকি ইতালিতে নিযুক্ত রাষ্ট্রদূতের মাধ্যমে এ বিষয়ে প্রয়োজনীয় খোঁজ-খবর পাঠান এবং রিবেনট্রপের বক্তব্যের ব্যাখ্যা জানতে চান। জার্মান এবং ইতালিয়ান সরকার মারফত সাকি জানতে পারেন, রিবেনট্রপ অন্যান্য দেশের কাছ থেকে "আত্মিক আনুগত্য" কামনা করেছেন।  এক সপ্তাহের ভেতরে হাঙ্গেরি চুক্তির প্রতি আনুষ্ঠানিকভাবে আনুগত্য প্রকাশ করে।
রোমানিয়া
রোমানিয়া প্রথম বিশ্বযুদ্ধে মিত্রশক্তিতে যোগ দেয় এবং অস্ট্রো-হাঙ্গেরীয় সাম্রাজ্যের কাছ থেকে ট্রানসিলভানিয়া ফেরত পায়। জার্মানি ও ইতালি ট্রানসিলভানিয়ার কিছু অংশ হাঙ্গেরি এবং দক্ষিণ দোবরুজা অঞ্চল বুলগেরিয়াকে দিয়ে দেয়। আবার, সোভিয়েত ইউনিয়ন রোমানিয়ার বেসারাবিয়া ও বুকোভিনা অঞ্চল দখল করে নিলে ফ্যাসিবাদী আয়রন গার্ড ক্ষমতায় আসে। ১৯৪০ সালের ২৩শে নভেম্বর সোভিয়েত ইউনিয়নের আগ্রাসন থেকে রক্ষা পাওয়ার জন্য রোমানিয়া চুক্তি স্বাক্ষর করে।
স্লোভাকিয়া
২৪ নভেম্বর ১৯৪০ সালে স্লোভাকিয়ার প্রধানমন্ত্রী ও পররাষ্ট্রমন্ত্রী ভইতেক তুকা রিবেনট্রপের সাথে সাক্ষাৎ করে চুক্তি স্বাক্ষর করেন।
বুলগেরিয়া
১৯৪০ সালের ১৭ই নভেম্বর জার তৃতীয় বরিস এবং পররাষ্ট্রমন্ত্রী ইভান পপভ হিটলারের সাথে সাক্ষাৎ করেন। এই সাক্ষাৎ বুলগেরিয়া ও অক্ষশক্তির মধ্যে ঘনিষ্ঠ সম্পর্ক স্থাপন করে। তবে বুলগেরিয়া শুরুতে এই চুক্তিতে যোগ দিতে বিলম্ব করে।
যুগোস্লাভিয়া
২৫ মার্চ ১৯৪১ সালে যুগোস্লাভ প্রধানমন্ত্রী দ্রাগিসা ভেতকোভিচ ত্রিপক্ষীয় চুক্তি স্বাক্ষর করেন। ২৭শে মার্চ সামরিক অভ্যুত্থানের ফলে উক্ত সরকারের পতন ঘটে। দুসান সিমোভিচের নেতৃত্বাধীন নতুন সরকার ত্রিপক্ষীয় চুক্তি মেনে নিতে রাজি না হলে হিটলার ক্রুদ্ধ হয়ে ৬ এপ্রিল গ্রিস ও যুগোস্লাভিয়া আক্রমণ করেন। ১৭ই এপ্রিল যুগোস্লাভিয়া আত্মসমর্পণ করে।
ক্রোয়েশিয়া
১৯৪১ সালের ১৫ই জুলাই ক্রোয়েশিয়া ত্রিপক্ষীয় চুক্তি স্বাক্ষর করে।
ত্রিপক্ষীয় দেশগুলোর মধ্যকার সম্পর্ক
চুক্তির চতুর্থ অনুচ্ছেদে যে যৌথ কারিগরি কমিশনের কথা উল্লেখ করা হয়েছিল, সেটি ১৯৪০ সালের ২০শে ডিসেম্বর গঠিত হয়। তবে এ কমিশন গুরুত্ববহ ভূমিকা পালন করতে ব্যর্থ হয়। ১৫ ডিসেম্বর ১৯৪১ এর প্রথম সভা আয়োজিত হয় এবং সভায় চুক্তিরত দেশগুলোর দ্বারা একটি স্থায়ী কমিশন গঠন করা হয়।
১৮ জানুয়ারি ১৯৪২ সালে জার্মানি ও ইতালি জাপানি সেনাবাহিনী ও নৌবাহিনীর সাথে গোপন চুক্তি স্বাক্ষর করে।
জাপান ১৯৪১ সালে আমেরিকার সাথে সম্পর্ক অবনতির ভয়ে জার্মানির সাথে আর্থিক সহযোগিতায় সম্মত হয়নি। তবে ১৯৪২ সালে এ বিষয়ক আলোচনা দুই দেশের মধ্যে সম্পন্ন হয়, এবং ১৯৪৩ সালে তাদের মধ্যে চুক্তি স্বাক্ষরিত হয়। ইতালিও আলাদাভাবে জাপানের সঙ্গে আলোচনার টেবিলে বসে।
"স্বতন্ত্র শান্তি নয়"
১৯৪১ সালে জাপান যুক্তরাষ্ট্রের বিরুদ্ধে যুদ্ধ ঘোষণা করলে জার্মানি এবং ইতালিকেও যুদ্ধে যোগ দিতে আহবান জানায়। ২ ডিসেম্বর জাপানের ঘোষণার পর ১১ ডিসেম্বর জার্মানি ও ইতালি যুদ্ধ ঘোষণা করে। ৮ই ডিসেম্বর তাদের মধ্যে নতুন একটি চুক্তি প্রণীত হয়, যা ১১ ডিসেম্বর কার্যকর হয়। চুক্তির অন্তর্গত কোনো দেশই যুক্তরাজ্য কিংবা যুক্তরাষ্ট্রের সঙ্গে মৈত্রী স্থাপন করবে না, এটাই ছিল এর মূল উদ্দেশ্য।
এইজি কাওয়াশিমা
এইজি কাওয়াশিমা (জাপানি:川島 永嗣, জন্ম ২০ মার্চ ১৯৮৩) একজন জাপানি ফুটবলার, যিনি গোলরক্ষক হিসেবে খেলেন এবং ফরাসি ক্লাব মেটজ এর হয়ে খেলেন। কাওয়াশিমা জাপান জাতীয় ফুটবল দলের হয়ে ২০১০ এবং ২০১৪ ফিফা বিশ্বকাপ খেলেছেন।
প্রাথমিক জীবন
এইজি কাওয়াশিমা জাপানের সাইতামা শহরে জন্মগ্রহণ করেন। তিনি ইউনোনিশি জুনিয়র হাই স্কুল এবং উরায়া হিগাসি হাই স্কুলে লেখাপড়া করেছেন, সেখানে স্কুল ফুটবল দলের হয়ে খেলেছেন। সেখানে ভালো খেলার সুবাদে স্থানীয় বিশ্ববিদ্যালয়ের হয়ে খেলার ডাক পান। তিনি সিদ্ধান্ত নেন একজন পেশাদার ফুটবলার হবেন। এরপর কোচ নোরিও সাসাকির অধীনে অমিয়া আরদিজা ক্লাবে যোগ দেন।
ক্লাব ক্যারিয়ার
২০০১ সালের জানুয়ারিতে অমিয়া আরদিজা কাওয়াশিমাকে সিরি-এ লিগের দল পার্মা এফসিতে ট্রেনিং এর জন্য পাঠান।
২০০৪ সালে কাওয়াশিমা জাপানি ক্লাব নাগয়া গ্রাম্পাসে যোগ দেয়। সেখানে ২০০৫ পর্যন্ত গোলরক্ষক সেইগো নারাজাকির জন্য ১ম একাদশে খেলার সুযোগ পায়নি। নারাজাকি যখন ইনজুরিতে পরেন, তখন কাওয়াসিমা ১০ টি ম্যাচে ১ম একাদশে ছিলেন।
২০০৭ সালে কাওয়াসিমা আরেক জাপানি ক্লাব কাওয়াসাকি ফ্রন্টালে যোগ দেন। তাকে আনতে কাওয়াসাকি ফ্রন্টাল ১৫০ মিলিয়ন ইয়েন খরচ করে। সেখানে দলের গুরুত্তপুর্ন খেলোয়াড় হিসেবে জায়গা পান। কাওয়াসাকি ফ্রন্টালে ২০০৭ এএফসি চ্যাম্পিয়েন্স লিগে খেলার সুযোগ পাওয়া ১ম জাপানি ক্লাব। ঐ টুর্নামেন্টের কোয়ার্টার ফাইনালে ইরানি ক্লাব সেপাহানের কাছে ট্রাইবেকারে হেরে বাদ পরে কাওয়াসাকি ফ্রন্টাল।
লিয়ার্স
২০১০ সালে অংশগ্রহণ করার পর কাওয়াশিমা বেলজিয়ান প্রো লিগের দল লিয়ার্স ক্লাবে যোগ দেয়ার মাধ্যমে ১ম ইউরোপিয়ান ক্লাবের হয়ে খেলার সুযোগ পায়। কাওয়াশিমা সেখানে ১ম ম্যাচ থেকেই দলের প্রথম একাদশে খেলেন। কিন্তু তার ক্লাব সেবার অবনমনের ঝুঁকিতে ছিল। কাওয়শিমা লিগের শেষ ম্যাচে ক্লাব বুর্গের বিপক্ষে ক্রিনশিট পান। ফলে লিয়ার্স অবনমনের থেকে বেচে যায়। ১ম মৌসুমেই দলের সেরা খেলোয়াড় নির্বাচিত হন। ২০১১ সালের অক্টোবরে কাওয়াশিমা লিয়ার্সের অধিনায়ক নির্বাচিত হয়। ২০১১-১২ মৌসুমে তিনি ৩০ টি লিগ ম্যাচ এবং ৬ টি ইউরোপা লিগ ম্যাচ খেলেন। তিনি আবারও সেই মৌসুমে ক্লাবের সেরা খেলোয়াড় নির্বাচিত হয়।
২০১১ সমর্থকদের সাথে ঝামেলা
২০১১ সালের ১৯ আগস্ট লিয়ার্স বনাম জার্মিনাল বার্চট বিপক্ষে ম্যাচ চলাকালীন সময় বার্চট সমর্থকরা কাওয়াশিমাকে উদ্দেশ্য করে "কাওয়াশিমা-ফুকুশিমা" বলতে থাকে, উল্লেখ্য এর কিছুদিন আগে জাপানের ফুকুশিমায় নিউক্লিয়ার বিস্ফোরণ হয়। এরপর কাওয়াশিমা সেই দর্শকদের উদ্দেশে এগিয়ে গেলে রেফারি কয়েক মিনিটের জন্য খেলা স্থগিত রাখেন। এই ঘটনার জন্য বেলজিয়ান ফুটবল এ্যাসোসিয়েশন বার্চট ক্লাবকে ৩০,০০০ সুইস ফ্রাঙ্ক জরিমানা করে। ১১ সেপ্টেম্বরে জার্মিনাল বার্চট কাওয়াশিমার কাছে দুঃখপ্রকাশ করে।
স্টান্ডার্ড লিয়েজ
২০১২ সালের ১৮ জুলাই কাওয়াশিমা লিয়ার্স ছেড়ে ৩ বছরের চুক্তিতে স্টান্ডার্ড লিয়েজে যোগ দেয়। ক্লাবের সাথে মেয়াদ চুক্তির পর ক্লাব ছেড়ে দেন।
ডুন্ডে ইউনাইটেড
২০১৫ সালের নভেম্বরে স্কটিশ ক্লাব ডুন্ডে ইউনাইটেডে যোগ দেন। ২০১৬ সালের ২ জানুয়ারি নগর প্রতিদ্বন্দ্বী ডুন্ডের বিপক্ষে অভিষেক হয়। ঐ ম্যাচে ২-১ গোলে হেরে যায় তার দল। ২০১৫-১৬ মৌসুমে ডুন্ডে ইউনাইটেড লিগে অবনমন হওয়ার পর তিনি ক্লাব ছাড়ে।
মেটজ
২০১৬ সালের ২ আগস্ট কাওয়াশিমা ফরাসী ক্লাব মেটজে যোগ দেয়। ২১ আগস্টে কাওয়াশিমা মেটজের হয়ে প্রথম ম্যাচ খেলেন।
আন্তর্জাতিক ক্যারিয়ার
কাওয়াশিমা ২০১০ বিশ্বকাপে সেইগো নারাজাকির ব্যাকআপ গোলরক্ষক হিসেবে দলে যোগ দেয়। ৩০ মে ইংল্যান্ডের বিপক্ষে একটি প্রীতি ম্যাচে ভালো খেলার সুবাদে দলে ডাক পান। ২০১০ বিশ্বকাপে সব ম্যাচে খেলেছেন।
কাওয়াশিমা ২০১১ এএফসি এশিয়ান কাপে অংশগ্রহণ করে। ১৩ জানুয়ারি, সিরিয়ার বিপক্ষে ম্যাচে লাল কার্ড পান তবে জাপান ম্যাচটি ২-১ গোলে জিতে নেয়। ২৬ জানুয়ারি সেমিফাইনালে দক্ষিণ কোরিয়ার ২ টি পেনাল্টি আটকে দেন। ২৯ জানুয়ারি, ফাইনালে অস্ট্রেলিয়ার বিপক্ষে ১-০ গোলে জয়লাভ করে ও ম্যাচসেরা হয়।
মসজিদে তানিম
মসজিদে তানিম পবিত্র কাবা থেকে পাঁচ মাইল দূরে আল-হিল অঞ্চলে মসজিদ ও তানিম একটি মসজিদ, এটি মক্কার নিকটে তানিমে, এটি হারামের সীমানা, সুতরাং হজযাত্রীরা ইহরাম বাধতে পারেন। এটি মিকাত নয় তাই এখানে ইহরাম পরা বাধ্যতামূলক নয়। মসজিদটি মসজিদ-ই-আয়েশা নামেও পরিচিত, যেহেতু মুহাম্মদ (সঃ) স্ত্রী আয়েশা একবার এই স্থান থেকে ইহরাম বেধেছিলেন।
ঋতুস্রাবের কারণে অপরিষ্কার অবস্থায় আয়েশা তার উমরা পূর্ণ করতে পারেন নি। তনিম ও তার পিছনে ফিরে আসা আয়েশার ভাই তার বোন সহ অন্য উমরা পালন করেন নি, বুঝতে পেরেছিলেন যে এটি আয়েশা বা যে কোনও মহিলার ঋতুস্রাবের কারণে অশুদ্ধ হয়ে পড়েছে তার জন্য বিশেষ কফফারা দেওয়া হয়েছিল বর্তমানে হারামের সীমানায় বসবাসকারীদের জন্য ইহরাম প্রবেশের নিকটতম এবং সবচেয়ে সুবিধাজনক অবস্থান।
এ আলাগু থেভার
এ এ থেভার ছিলেন একজন ভারতীয় রাজনীতিবিদ এবং বিধানসভার প্রাক্তন সদস্য। সে ১৯৬৭ নির্বাচনে স্বতন্ত্র প্রার্থীশিবাকাসি আসনে তামিলনাড়ু বিধানসভা সদস্য নির্বাচিত হয়েছিলেন। আবার ১৯৭১ নির্বাচনে ফরওয়ার্ড ব্লক প্রার্থী হিসাবেসাত্তুর আসন থেকে নির্বাচিত হয়েছিলেন।
টি. এস. শিবজ্ঞানম
তিরুনেলভেলি সুব্বাইয়া শিবজ্ঞানম, সংক্ষেপে '''টি. এস. শিবজ্ঞানম''' (জন্ম ১৬ সেপ্টেম্বর ১৯৬৩), এক ভারতীয় বিচারপতি। ২০২৩ সাল থেকে তিনি কলকাতা উচ্চ আদালতের প্রধান বিচারপতি। ২০২১ সাল পর্যন্ত তিনি মাদ্রাজ উচ্চ আদালতের বিচারপতি ছিলেন।
অ্যাডভোকেট
তালিকাভুক্তির পর শিবজ্ঞানম ভারপ্রাপ্ত অ্যাডভোকেট আর. গান্ধীর চেম্বারের সদস্য হয়েছিলেন। ২০০০ সালে তাঁকে অতিরিক্ত কেন্দ্রীয় সরকার স্থায়ী কৌঁসুলি হিসেবে মনোনীত করা হয়েছিল।
উচ্চ আদালতের বিচারপতি
৩১ মার্চ ২০০৯-এ শিবজ্ঞানমকে মাদ্রাজ উচ্চ আদালতের বিচারপতি হিসেবে মনোনীত করা হয়েছিল এবং ২৯ মার্চ ২০১১-এ তাঁকে স্থায়ী বিচারপতি হিসেবে মনোনীত করা হয়েছিল।, তিনি মাদ্রাজ উচ্চ আদালতের কম্পিউটার কমিটির সভাপতি। ২০২১ সালে তাঁকে কলকাতা উচ্চ আদালতের বিচারপতি হিসেবে স্থানান্তরিত করা হয়েছিল এবং ২৫ অক্টোবর এর জন্য তিনি শপথ নিয়েছিলেন। ১১ মে ২০২৩ পূর্বাহ্ন ১১:০১ ভারতীয় প্রমাণ সময়ে তিনি কলকাতা উচ্চ আদালতের প্রধান বিচারপতি হিসেবে শপথ নিয়েছিলেন।
ভার্চুয়াল শুনানি
কোভিড-১৯ এর বৈশ্বিক মহামারীর সময় তামিলনাড়ু রাজ্যের সমস্ত বিচারকর্মীদের দ্বারা মামলার ভার্চুয়াল শুনানির জন্য টি. এস. শিবজ্ঞানমের নেতৃত্বে মাদ্রাজ উচ্চ আদালতের কম্পিউটার কমিটি মাইক্রোসফট টিমসের ১০০টি লাইসেন্স কেনার সিদ্ধান্ত নিয়েছিল।
মেসি (২০১৭-এর চলচ্চিত্র)
মেসি হল ২০১৭ সালের একটি বাংলা ফুটবল চলচ্চিত্র, যা রিঙ্গো ব্যানার্জি দ্বারা পরিচালিত এবং প্রদীপ চুরিওয়াল প্রযোজিত। শিরোনামটি দ্বারা আর্জেন্টাইন ফুটবলার লিওনেল মেসির উল্লেখ করা হয়েছে।
পটভূমি
মেসি দুই ভাইয়ের গল্প। বড় ভাই প্রসূন তার গার্লফ্রেন্ডের সাথে ঘুরাঘুরি করা এবং তার ভাইয়ের জন্য স্থানীয় ফুটবল ম্যাচ ফিক্স করা ছাড়া আর কিছুই করে না যার কাছ থেকে সে জেতার অর্থের অংশ পায়। ছোট ভাই ছোটু, যিনি "মেসি" শিরোনামের জার্সি পরেন তিনি ফুটবল দক্ষতায় অত্যন্ত প্রতিভাধর। তিনি তার পরিবারের গর্ব এবং তাদের বাবার আশা যিনি একসময় ফুটবল কোচ ছিলেন। প্রসুন ছোটুর জন্য এমন একটি ম্যাচে অংশ নেওয়ার সময় একটি দুর্ঘটনা ঘটে এবং ছোটু আজীবনের জন্য শারীরিকভাবে প্রতিবন্ধী হয়ে পড়ে। দুর্ভাগ্যজনক ঘটনা প্রসূনকে অকথ্য অপরাধবোধে পূর্ণ করে এবং এই অপরাধবোধ থেকে মুক্তি পেতে সে অসম্ভবকে অর্জন করার চেষ্টা করে। সে তার ভাইয়ের জুতোতে পা দেওয়ার চেষ্টা করে।
দেউলঘাটা
দেউলঘাটা বা বোড়াম পুরুলিয়া থেকে ৩৪ কিলোমিটার দুরে অবস্থিত আড়ষা থানার অন্তর্গত একটি প্রত্নস্থল| এককালে এখানে অনেক দেউল এবং অজস্র মূর্তি ছিল| এখন মাত্র দুটি ইঁটের দেউল মন্দির দাঁড়িয়ে আছে| এখানকার একটি বৃহৎ দেউল ২০০২ সালে ভেঙ্গে পড়ে| বেশ কয়েকটি প্রস্তর নির্মিত দেউলের ধবংসাবেশ এখানে দেখতে পাওয়া যায়| একটির উপর একটি নতুন মন্দির তৈরী হয়েছে| দেউলঘাটার আরেকটি আকর্ষণ এখনকার প্রস্তরনির্মিত মূর্তিগুলি|
কর্নেল ই. টি ডাল্টনের বিবরণ
দেউলঘাটার মন্দির নিয়ে প্রথম উল্লেখ পাওয়া যায় ছোট নাগপুরের কমিশনার লেফটেন্যান্ট কর্নেল ই. টি ডাল্টনের লেখা "Notes on a Tour in Manbhoom in 1864-65" প্রবন্ধে| ডাল্টন তার প্রবন্ধে উল্লেখ করেছেন যে উনি পুরুলিয়ার জয়পুর গ্রামের চার মাইল দক্ষিণে কাঁসাই নদীর ডানদিকের পাড়ে বোড়াম গ্রামের সন্নিকটে অনেক পাথর ও ইঁটের ধংসাবসেশের মধ্যে তিনটি সুবিশাল ইঁটের তৈরী মন্দির দেখেছিলেন| ডালটন উল্লেখ করেছেন যে তিনটি ঢিপির উপর মন্দিরগুলি দাঁড়িয়ে ছিল, সেগুলো ছাড়া আরও অনেক ঢিপির উপর একই ধরনের ভগ্নাবশেষ ছিল| এর থেকে উনি অনুমান করেন যে এই স্থানটি একসময় খুব গুরুত্বপূর্ণ জায়গা ছিল|ডাল্টন তিনটি মন্দিরের মধ্যে সবচাইতে উঁচু মন্দিরটির উচ্চতা ৬০ ফুট ধার্য করেন| তিনি উল্লেখ করেন যে এই মন্দিরের উপরের ভাগটি তিনি ভগ্ন অবস্থায় দেখতে পান এবং এই অংশটির পূর্বাবস্থা অনুমান করা সম্ভব ছিল না| ডাল্টন এও উল্লেখ করেছেন যে এই মন্দিরটি যে ইঁট দিয়ে তৈরী তা এতটাই নিঁখুত যে মনে হয় যেন এগুলো যন্ত্রের সাহায্যে তৈরী করা হয়েছিল| ইঁটগুলি এত নিঁখুত ভাবে বসানো আছে যে দুটো ইঁটের মাঝখানে একটা ছুরির ফলা ঢোকানোও অসম্ভব ব্যাপার| মন্দিরগুলি সবই পুবমুখী| ডাল্টন মন্দিরগুলির গর্ভগৃহে কোনও বিগ্রহ দেখতে পাননি| তবে সর্বোচ্চ মন্দিরের দেওয়ালে উনি জল নিষ্কাশনের জন্য পাথর নির্মিত চোঙ দেখতে পান| উনি অনুধান করেন মন্দিরের দেবতা কে স্নান করানো পর এই স্থান দিয়ে জল নিষ্কাশন করা হত| ডাল্টনের মতে যে ইঁটগুলি দিয়ে মন্দিরগাত্রের কারুকার্য করা হয়েছে সেগুলো আগে ছাঁচে ফেলে তৈরী করা হত আর তার পরে সেগুলো পোড়ানো হত| ডাল্টনের মতে যে ভাবে এই অলংকৃত ইঁটগুলি মন্দিরগাত্রে বসানো হয়েছিল তা খুবই নিঁখুত ও সুরুচিপূর্ণ| উনি উল্লেখ করেছেন যে কয়েকটি জায়গায় ষ্টাকোর বা চুন সুরকির অলংকরণও রয়েছে| ডাল্টন কিছু ট্রেসারী অলংকরণ বা স্রোতের ন্যায় চিত্র দ্বারা অলংকরণও এখানে দেখতে পান|  বাকি যে দুটি মন্দির উনি দেখতে পান সেগুলির অলঙ্করণ এই মন্দিরের মতন, কিন্তু ওই দুটি মন্দিরের আকার এর থেকে ছোট| এখানে মন্দিরের সামনে ডাল্টন কিছু ছোট ছোট থাম দেখতে পান, কিন্তু তিনি মনে করেন সেগুলো এতই ছোট যে সেগুলো কোন মন্ডপের ভারবহন করতে অক্ষম| ওই অঞ্চলের লোকের মতে এই মন্দিরগুলি জৈন মন্দির কিন্তু ডাল্টন এখানে কোন জৈন মূর্তি দেখতে পাননি| তবে এই স্থান থেকে এক মাইল দক্ষিণে তিনি একটি হিন্দু মন্দিরের ধংসাবসেশ দেখতে পান যেখানে নিকটবর্তী সমস্ত মন্দিরের দেবমূর্তি এনে জড়ো করে রাখা ছিল| হিন্দু মন্দিরটি সম্ভবতঃ শিবের মন্দিরের, কিন্তু ওখানে সংরক্ষিত মূর্তির মধ্যে কিছু নগ্ন মূর্তিও ছিল| ডাল্টন অনুমান সেগুলো দেউলঘাটার ভগ্ন ইঁটের মন্দির থেকে সংগ্রহ করা হয়েছে|
জে. ডি. বেগলারের বিবরণ
ভারতীয় পুরাতত্ত্ব সর্বেক্ষণের জে. ডি. বেগলার তাঁর "Report on a tour through the Bengal provinces in 1872-73" এ বোড়াম গ্রামের মন্দিরের কথা উল্লেখ করেছেন| তিনিও তিনটি ইঁটের মন্দিরের কথা উল্লেখ করেছেন| ধ্বংসপ্রাপ্ত বড় মন্দিরটির বর্ণনা দিতে গিয়ে বলেছেন যে বাইরের দিকের অলংকরণ বিভিন্ন স্তরে সারিবদ্ধ ভাবে খাঁজ কেটে করা হয়েছে| বৌদ্ধ গয়ার মত এখানকার মন্দিরে কোনও প্লাস্টারের আস্তরন নেই| মন্দিরের সমায়ত প্রবেশ দ্বারের মাথার দিকটা ত্রিভুজাকৃত| বেগলার কিন্তু এই মন্দিরের গর্ভগৃহে সিংহের পিঠে বসা এক চতুর্ভুজ দেবীমূর্তি দেখতে পেয়েছিলেন, যাকে তিনি দেবী পার্বতী ভেবেছিলেন| ছোট দুটি ইঁটের মন্দিরের মধ্যে একটির কারুকার্য বেগলারের উচ্চমানের মনে হয়েছিল| বেগলার এই মন্দিরটি যখন দেখেছিলেন তখন সেটি উপর প্লাস্টার করা হয়েছিল এবং সাদা চুনকাম করা ছিল| বেগলারের সন্দেহ হয়েছিল যে প্লাস্টারের কাজগুলো সাম্প্রতিক কারণ ইঁটের অলংকরনের সাথে পলেস্তরার প্রলেপ মানানসই লাগছিল না| বেগলার যখন বোড়াম গিয়েছিলেন তখন এই মন্দিরের সামনে ডাল্টন বর্ণিত থামের শুধুমাত্র কুঁদোগুলো অবশিষ্ট ছিল| এগুলো নিয়ে ডাল্টনের সাথে বেগলারের মতের এটাই তফাৎ যে বেগলার মনে করেছিলেন যে মন্দিরের সামনে পরবর্তীকালে একটি মহামন্ডপ তৈরী করা হয়েছিল যার ভারবহন করত এই থামগুলো| দ্বিতীয় মন্দিরটির পুবদিকে বেগলার আরেকটি চতুর্ভুজ পার্বতীর মূর্তি দেখেছিলেন, তার সঙ্গে একটি ছোট গনেশ মূর্তি ও একটি নারী মূর্তিও ছিল| এখানে একটা নিচু ঢিপি ছিল যার থেকে মনে বেগালারের মনে হয়েছিল যে এখানে একসময় একটা ছোট মন্দির ছিল, যেখানে এই মূর্তিগুলি পূজিত হত| তৃতীয় যে ইঁটের মন্দিরটি বেগলার এখানে দেখেছিলেন সেখানে একটি বড় আট হাতের মহিষাসুরমর্দিনী দুর্গামূর্তি তাঁর চোখে পড়েছিল| তিনি এই ধরনের মূর্তি দুলমি ও লখিসরাইতে দেখেছিলেন, কিন্তু তাঁর মতে এটি অনেক বেশি সংরক্ষিত অবস্থায় পেয়েছিলেন| এই তিনটি ইঁটের মন্দির ছাড়া বেগলার দুটি ধবংসপ্রাপ্ত পাথরের মন্দির দেখতে পেয়েছিলেন| তবে বেগলার মনে করেছিলেন এই মন্দিরগুলো শৈবদের আরাধ্য, কেননা উনি বৈষ্ণব বা অন্য কোন মূর্তি এখানে পাননি| বেগলার মনে করেছিলেন যে বোড়াম গ্রামের কোন এক সময় একটি বিশাল, ধনী ও অসহিষ্ণু শৈব সম্প্রদায় বাস করত|।
দেউলঘাটা মন্দিরের বর্তমান অবস্থা
দেউলঘাটার দুটি ইঁটের দেউল মন্দির মুলত রেখ দেউল| দুটি দেউলই উঁচু বেদীর উপর প্রতিষ্ঠিত এবং দুটিতেই রয়েছে বাড়, গন্ডি ও মস্তক অংশ| দেউল দুটির মস্তক ক্ষয়প্রাপ্ত| দেউল মন্দিরগুলিতে রয়েছে ছোট ছোট কুলুঙ্গি| পুরুলিয়ার ইতিহাস গবেষক সুভাস রায় মনে করেন এই কুলুঙ্গিগুলিতে একসময় জৈন তীর্থঙ্কর মূর্তি বা অন্য কোনো দেবদেবীর বিগ্রহ বসানো থাকত| এই ইঁটের দেউলের গায়ে অলঙ্করণ হিসাবে প্রদর্শিত হয়েছে ক্ষুদ্রাকৃতির একাধিক দেউল যা থেকে পূর্ণাঙ্গ দেউলগুলির গঠন ভঙ্গিমা বুঝতে পারা যায়| দুটি দেউলের মধ্যে যেটি অপেক্ষাকৃত ভালো অবস্থায় আছে তার উচ্চতা প্রায় ৪৫ ফুট|অন্য দেউলটির অবস্থা একেবারে ক্ষয়প্রাপ্ত| দুটি দেউলই পুবমুখী এবং প্রবেশপথ ত্রিভুজাকৃতি| দুটি পাথরের দেউলের অবশিষ্ট ভাগ এখনও রয়েছে| একটি প্রস্তর দেউলের পাদভাগের উপর তৈরী হয়েছে একটি আধুনিক শিব মন্দির| অন্য দেউলটির পাদ ভাগ এবং তিনদিকের দেওয়ালের অংশবিশেষ এখনও টিঁকে আছে| এর অভ্যন্তরে রয়েছে একটি শিবলিঙ্গ|
ফাযায়েলে সাদাকাত
ফাযায়েলে সাদকাত (فضائلِ ﺻﺪﻗﺎﺻﺪﻗ) একটি ইসলামি ধর্মীয় পাঠ, এটি ভারতীয় ইসলামি পণ্ডিত মুহাম্মদ যাকারিয়া কান্ধলভীর রচিত বিভিন্ন বইয়ের নির্বাচিত অধ্যায়গুলির সংকলন।
দেউলঘাটা
দেউলঘাটা মন্দিরের বর্তমান অবস্থা
১. দুর্গা মূর্তি : উচ্চতা ৪ ফুট| অনেকে মনে করেন মূর্তিটি একাদশ শতাব্দীর| দেবীর দশটি হাতের মধ্যে মাত্র চারটি হাত অক্ষত| ডান হাতে তরবারি| দেবীর এক পা মহিষের পৃষ্টে, অন্য পা সিংহের উপরে|
ফাযায়েলে সাদাকাত
পাঠ্যটিতে কুরআনের নির্বাচিত আয়াত, হাদীসসমূহ, তার উপর ভাষ্য এবং অন্যান্য উপাদান রয়েছে। বইটি একই লেখকের লেখা আগের বিভিন্ন বইয়ের সংকলন। এটি ইংরেজি, আরবী, ফার্সি, বাংলা এবং আরও অনেক ভাষায় অনুবাদ করা হয়েছে। প্রথমদিকে এটি পাকিস্তান, ভারত, বাংলাদেশ এবং মার্কিন যুক্তরাষ্ট্র বা যুক্তরাজ্যে দক্ষিণ এশীয় অভিবাসীদের মধ্যে জনপ্রিয় ছিল তবে এখন জনপ্রিয়তা সাম্প্রতিক বছরগুলিতে পুরো ইউরোপ, এশিয়া প্যাসিফিক, আফ্রিকা এবং লাতিন আমেরিকার দেশগুলিতে বেড়ে ওঠে। এটি তাবলীগী জামায়াত তালিমের (শিক্ষাদানের) উদ্দেশ্যেও ব্যবহার করে।
দেউলঘাটা
দেউলঘাটা মন্দিরের বর্তমান অবস্থা
২, চতুর্ভুজা দেবীমূর্তি : চার ফুট উচ্চতার দেবীমূর্তি| একটি পদ্মের উপর দাঁড়িয়ে আছে| একটি হাত ভেঙ্গে গেছে| মূর্তিটি সালংকরা|
৩. সিংহবাহিনী দেবীমূর্তি : সিংহের পিঠে দন্ডায়মনা মূর্তি| চতুর্ভুজা দেবীমূর্তির চার হাতে চারটি প্রতীক| সমগ্র মূর্তিটি একটি প্রস্তরখন্ডের উপর খোদিত|
৪. রণচন্ডি : শিমুল বৃক্ষের নিচে অবস্থিত আট হাতের দেবীমূর্তি| স্থানীয় ভাষায় রণচন্ডি| দেবীর আট হাতেই অস্ত্র
৫. গনেশ মূর্তি : উচ্চতা তিন ফুট| চতুর্ভুজ মূর্তি | পদ্মের উপর দন্ডায়মান|
৬. ভগ্ন ধ্যানমগ্ন মূর্তি : আনুমানিক ৩ ফুট উচ্চতা | মস্তক অংশ নেই|
৭. শিবলিং : এটি তিনটি স্তরে সজ্জিত| একটু ঘোরালেই তিনটি স্তর আলাদা ভাবে ঘুরতে থাকে|
দেউলঘাটায় আরো অনেক মূর্তি ছিল| যেমন কিনা ষড়বহুজা দেবীমূর্তি, শিব দুর্গার যুগল মূর্তি, ধনুকধারী শ্রীরাম চন্দ্রের মূর্তি, গনেশকে কোলে নিয়ে দেবী মূর্তি| কিন্তু সেগুলো চুরি গিয়েছে|
এম তামিলকুডিমাগান
এম তামিলকুডিমাগান একজন ভারতীয় রাজনীতিবিদ এবং তামিলনাড়ু বিধানসভার সদস্য ছিলেন। তিনি ১৯৮৯ থেকে ১৯৯১ সাল পর্যন্ত সংসদীয় স্পিকার হিসাবে দায়িত্ব পালন করেছিলেন। তাঁর আসল নাম সাথিয়া ।
১৯৯৬ সালের মন্ত্রিসভায় তিনি তামিল ভাষা ও সংস্কৃতি বিভাগের ডিএমকে মন্ত্রী ছিলেন (১৯৯৬-২০০১)।
কে তামিল আজাগান
কে তামিল আজাগান হলেন একজন ভারতীয় রাজনীতিবিদ এবং তিতকুডি নির্বাচনী এলাকা থেকে তামিলনাড়ু বিধানসভার সদস্য। তিনি দেসিয়া মুপোক্কু দ্রাবিড় কড়গম পার্টির সদস্য।
মিলড্রেড ডানক
মিলড্রেড ডরোথি ডানক (Mildred Dorothy Dunnock; ২৫ জানুয়ারি ১৯০১ - ৫ জুলাই ১৯৯১) ছিলেন একজন মার্কিন অভিনেত্রী। অভিনয় শুরুর পূর্বে তিনি একজন শিক্ষক ছিলেন। তিনি দুটি একাডেমি পুরস্কার, একটি এমি পুরস্কার ও তিনটি গোল্ডেন গ্লোব পুরস্কারের মনোনয়ন লাভ করেন।
ডানক ডেথ অব আ সেলস্‌ম্যান (১৯৫১) ও বেবি ডল (১৯৫৬) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ভিভা জাপাতা! (১৯৫৩), বেবি ডল (১৯৫৬) ও পেটন প্লেস (১৯৫৮) ছবিতে অভিনয় করে তিনবার শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারে মনোনীত হন। এছাড়া তিনি ডেথ অব আ সেলস্‌ম্যান (১৯৬৭) টেলিভিশন নাটকে অভিনয়ের জন্য একটি প্রাইমটাইম এমি পুরস্কারের মনোনয়ন লাভ করেন।
শরৎচন্দ্র বসু
শরৎচন্দ্র বসু (জন্ম: ৬ই সেপ্টেম্বর,১৮৮৯ — মৃত্যু: ২০শে ফেব্রুয়ারি, ১৯৫০) ছিলেন একজন বাঙালি জাতীয়তাবাদী, পেশায় ব্যারিস্টার এবং ভারতের স্বাধীনতা কর্মী। তিনি জানকীনাথ বসুর ছেলে এবং নেতাজী সুভাষ চন্দ্র বসুর মেজ ভাই। তিনি ব্রিটিশ বিরোধী আন্দোলন করেন ও পরবর্তীতে একটি অবিভক্ত স্বাধীন বাংলা প্রজাতন্ত্র প্রতিষ্ঠার লক্ষে কাজ করে গেছেন। তিনি ভারতীয় সশস্ত্র বিপ্লবী আন্দোলনের একজন নৈতিক সমর্থক ছিলেন। স্বাধীনতা সংগ্রামীদের হয়ে আদালতে বিনা পারিশ্রমিকে সওয়াল করতেন। তার স্ত্রী শ্রীমতি বিভাবতী বসু ও গান্ধীবাদী আন্দোলন ও স্বাধীনতা সংগ্রামে সহযোগী ভূমিকা নেন। থাম্ব|শরৎচন্দ্র বসুর মুর্তি, কলকাতা হাইকোর্ট
রাজনৈতিক কর্মজীবন
১৯৩৬ থেকে ১৯৪৭ সালের জানুয়ারি পর্যন্ত তিনি কংগ্রেসের ওয়ার্কিং কমিটির সদস্য ছিলেন।তিনি ১৯৪৬ সালে অন্তর্বর্তীকালীন সরকারের মন্ত্রী ছিলেন। কেবিনেট মিশন পরিকল্পনা নিয়ে কংগ্রেসের ভূমিকা সম্পর্কিত ইস্যুতে তিনি ১৯৪৭ সালে তার সদস্য পদ ত্যাগ করেন। একজন দেশপ্রেমিক বাঙালি হিসেবে শরৎচন্দ্র বসু বাংলা বিভাগের ঘোর বিরোধী ছিলেন। তিনি সমাজ ও ভাষার ভিত্তিতে গঠিত স্বশাসিত সমাজতান্ত্রিক রাজ্যের সমন্বয়ে একটি অখণ্ড ভারত গঠনের পক্ষে ছিলেন। বাংলার মুখ্যমন্ত্রী হোসেন শহীদ সোহরাওয়ার্দীর সাথে তার চিন্তাধারার যথেষ্ট মিল ছিল। সোহরাওয়ার্দীও এ সময় আনুষ্ঠানিকভাবে সম্মিলিত স্বাধীন বাংলা বাস্তবায়নের পরিকল্পনা উপস্থাপন করেন। উভয় নেতা পরবর্তী সময়ে একটি অখণ্ড স্বাধীন বাংলার স্বপ্ন বাস্তবায়নের লক্ষ্যে এক হয়ে কাজ করেন।
মৃত্যু
তিনি ১৯৫০ সালের ২০শে ফেব্রুয়ারি কলকাতায় মৃত্যু হয়।
ফিফা মহিলা বিশ্বকাপ
ফিফা মহিলা বিশ্বকাপ বা ফিফা নারী বিশ্বকাপ হলো মহিলাদের ফুটবলের সর্বোচ্চ আন্তর্জাতিক আসর। ফুটবল খেলার আন্তর্জাতিক সংস্থা ফিফা'র সদস্যভূক্ত রাষ্ট্রের জাতীয় মহিলা ফুটবল দলসমূহ এই প্রতিযোগিতায় অংশ নিয়ে থাকে।
প্রতিযোগিতার ফরম্যাট
আঞ্চলিক ফুটবল সংস্থা - ওশেনিয়া ফুটবল কনফেডারেশন, উয়েফা, কনক্যাকাফ, কনমেবল, এএফসি এবং সিএএফ আয়োজিত স্থানীয় বাছাই পর্বে বিভিন্ন দেশের জাতীয় মহিলা ফুটবল দল অংশ নেয়। সেখান থেকে ১৬টি দল চূড়ান্ত পর্যায়ে খেলতে পারে।
চূড়ান্ত প্রতিযোগিতাটি ৩ সপ্তাহ ধরে চলে। গ্রুপ পর্যায়ে ১৬টি দল চারটি গ্রুপে (এ, বি, সি এবং ডি) বিভক্ত হয়ে রাউন্ড-রবিন পদ্ধতিতে খেলে থাকে। প্রতি গ্রুপের শীর্ষস্থানীয় ২টি দল কোয়ার্টার ফাইনালে উত্তীর্ণ হয়। কোয়ার্টার ফাইনালের বিজয়ী চারটি দল সেমিফাইনালে যায় এবং সেখানকার বিজয়ী দল দু'টি ফাইনালে খেলে। সেমিফাইনালে হেরে যাওয়া দল দু'টি ৩য় স্থান নির্ধারণী ম্যাচে খেলে থাকে।
মহিলা বিশ্বকাপ ফুটবল, ২০১১ইং
জার্মানিতে অনুষ্ঠিত ২০১১ সালে ফিফা মহিলা বিশ্বকাপের গ্রুপ পর্যায়ে মেক্সিকো জাতীয় মহিলা ফুটবল দলের বিরুদ্ধে হ্যাট্রিক করেছিলেন জাপান জাতীয় মহিলা ফুটবল দলের অধিনায়ক হোমারে সাওয়া।
ফ্রাঙ্কফুর্টে অনুষ্ঠিত চূড়ান্ত খেলায় জাপান জাতীয় মহিলা ফুটবল দলের প্রতিপক্ষ ছিল যুক্তরাষ্ট্র জাতীয় মহিলা ফুটবল দল। পিছিয়ে পড়া অবস্থায় থেকে ১১৭তম মিনিটে সাওয়া'র গোলে জাপান ২-২ গোলে খেলায় ফিরে আসে। পরবর্তীতে টাইব্রেকারে পেনাল্টি শ্যুটআউটের মাধ্যমে ৩-১ ব্যবধানে যুক্তরাষ্ট্র দলকে হারিয়ে প্রথমবারের মতো ফিফা মহিলা বিশ্বকাপ ফুটবল প্রতিযোগিতায় জয়ী হয় দলটি।
ব্রজেন্দ্র কুমার সিংহ
ব্রজেন্দ্র কুমার সিংহ (জন্ম : ১৯৩২) প্রয়াণ ৩১ শে আগস্ট ২০১৯ উত্তর পূর্ব ভারতের একজন শক্তিমান কবি। আসামের হাইলাকান্দি জেলায় তার জন্ম। তিনি মূলত মণিপুরী ভাষার কবি হলেও বাংলাতে সাহিত্য চর্চা করেন। মণিপুরী (বিষ্ণুপ্রিয়া) ভাষায় ২০টির অধিক কাব্যগ্রন্থ বেরিয়েছে। তিনি হাইলাকান্দি এস এস কলেজের অধ্যক্ষ ছিলেন। বাংলাদেশের মুক্তিযুদ্ধ নিয়ে তিনি ১৯৭১ সালের ১৭ নভেম্বর ‌বাংলাদেশ : ১৯৭১ নামে একটি কবিতা রচনা করেন, যেটি ‌‌ভিখারি বালকের গান' নামক কাব্য সংকলনে গ্রন্থিত।
দানিয়েল
দানিয়েল ( Dāniyyēl; Daniḗl; دانیال) হলেন বাইবেলীয় দানিয়েলের পুস্তকের নায়ক বা কেন্দ্রীয় চরিত্র। যিরূশালেমের সম্ভ্রান্ত যুবক দানিয়েলকে বাবিলের রাজা নবূখদ্‌নিৎসর বন্দী করে নিয়ে যায় এবং পারস্য সম্রাট সাইরাস কর্তৃক বাবিলজয়ের পূর্ব পর্যন্ত তিনি তাঁর সামর্থ্য ও সক্ষমতা অনুযায়ী রাজা ও তার উত্তরসূরীদের সেবা করে যান এবং ইস্রায়েলীয় ঈশ্বরের প্রতি অটল থাকেন। আধুনিক পণ্ডিতদের মতে দানিয়েলের কোনও ঐতিহাসিক অস্তিত্ব নেই এবং দানিয়েলের পুস্তক খ্রিষ্টপূর্ব ২য় শতাব্দীর হেলেনীয় রাজা ৪র্থ আন্তিয়খুস এপিফানেসের রাজত্বের প্রতি এক গুপ্ত ইশারা।
ছ’টি শহর দানিয়েলের সমাধির দাবি করে থাকে যার মধ্যে দক্ষিণ ইরানের সুসা শহরের শুশ-এ দানিয়াল সর্বাপেক্ষা উল্লেখযোগ্য। ইহুদিধর্মে তিনি নবী নন, তবে রাব্বাইগণ তাঁকে বাবিলীয় বিস্ফূরণের সবচেয়ে স্বতন্ত্র সদস্য হিসেবে মূল্যায়ন করেন যিনি ধার্মিকতা ও সৎকাজে অতুলনীয়, ধ্বংসকামী শত্রুদের দ্বারা ঘিরে থাকা সত্ত্বেও আইনের প্রতি দৃঢ় অনুগত; এবং প্রাথমিক কয়েক শতাব্দীতে তারা দানিয়েলকে কেন্দ্র করে বহু কিংবদন্তি রচনা করেন। বিভিন্ন খ্রিষ্টান মণ্ডলী দানিয়েলকে ভাববাদী হিসেবে স্বীকৃতি দেয়। পবিত্র কোরআনে উল্লেখ না থাকলেও ইসলামি সূত্রমতে হযরত দানিয়াল (আ:) একজন নবী হিসেবে স্বীকৃত।
বিড়লা শিল্প ও কারিগরি সংগ্রহশালা
বিড়লা শিল্প ও কারিগরি সংগ্রহশালা বা বিড়লা ইন্ডাস্ট্রিয়াল অ্যান্ড টেকনোলজিক্যাল মিউজিয়াম (সংক্ষেপে- বিআইটিএম), ভারত সরকারের সংস্কৃতি মন্ত্রণালয় অধীনস্থ ন্যাশনাল কাউন্সিল অফ সায়েন্স মিউজিয়াম (এনসিএসএম) তথা জাতীয় বিজ্ঞান সংগ্রহালয় পরিষদের সহযোগী সংস্থা। এটি কলকাতা মহানগরের গুরুসদয় রোডে অবস্থিত।
ইতিহাস
সূচনা—
ভারতের প্রথম বিজ্ঞান সংগ্রহশালা বৈজ্ঞানিক ও শিল্প গবেষণা পরিষদের তত্ত্বাবধানে ১৯৫৯ খ্রিস্টাব্দের ২ মে কলকাতায় উদ্বোধন হয়। পশ্চিমবঙ্গের তৎকালীন মুখ্যমন্ত্রী ডঃ বিধান চন্দ্র রায় লন্ডন সায়েন্স মিউজ়িয়াম এবং মিউনিখের ডাচেস মিউজ়িয়াম সফরের পর কলকাতায় অনুরূপ সংগ্রহশালা গড়ে তোলার আগ্রহ প্রকাশ করেন। তার প্রস্তাব প্রধানমন্ত্রী জওহরলাল নেহরুর কাছে পৌঁছলে শুরু হয় উদ্যোগ। খ্যাতনামা উদ্যোগপতি ঘনশ্যাম দাস বিড়লা এ জন্য ১৯৫৬ খ্রিস্টাব্দে কলকাতার বালিঞ্জের ১৮ স্টোর রোডের (বর্তমান ১৯ এ গুরুসদয় রোডের) প্রাসাদোপম বাড়িসহ প্রশস্ত প্রাঙ্গণ- ‘বিড়লা পার্ক’  বৈজ্ঞানিক ও শিল্প গবেষণা পরিষদের নামে উইল করে উৎসর্গ করে দেন জাতির উদ্দেশ্যে। ডঃ বিধান চন্দ্র রায়ের নেতৃত্বে একদল জাদুঘর সম্পর্কিত বিষয়ে অভিজ্ঞ বিজ্ঞানী, শিক্ষাবিদ ও তাদের সুচারু গবেষণা ও পরিশ্রমের গড়ে ওঠে সংগ্রহশালাটি।
মুখ্যমন্ত্রী বিধানচন্দ্র রায়, বৈজ্ঞানিক ও শিল্প গবেষণা পরিষদের মহাপরিচালক এম এস ঠক্কর এবং বিড়লা শিল্প ও কারিগরী সংগ্রহশালার পরিকল্পনা রূপায়ণকারী আধিকারিক অমলেন্দু বসুর উপস্থিতিতে ভারতের বৈজ্ঞানিক গবেষণা ও সাংস্কৃতিক বিষয়ের তৎকালীন কেন্দ্রীয় মন্ত্রী অধ্যাপক হুমায়ুন কবির ১৯৫৯ খ্রিস্টাব্দের ২ মে উদ্বোধন করেন। সংগ্রহশালায় প্রথম প্রদর্শনীর মধ্যে ছিল - চিত্তাকর্ষক পদার্থ বিজ্ঞান, গণিত, জীবন বিজ্ঞান, বিদ্যুৎ, পেট্রোলিয়াম, পারমাণবিক পদার্থবিদ্যা, ধাতুবিদ্যা আয়রন, স্টিল এবং কপার, অপটিক্স, ইলেকট্রনিক্স,  টেলিভিশন এবং শিশুদের গ্যালারী। পরবর্তীতে বিভিন্ন সময়ে সংযোজিত হয় -
মোটিভ পাওয়ার (১৯৬২), কমিউনিকেশন (১৯৬৩), মাইনিং (১৯৬৪), জনপ্রিয় বিজ্ঞান তথা পপুলার সায়েন্স (১৯৬৫), পরিবহন বা ট্রান্সপোর্ট (১৯৭৩), আন্ডারগ্রাউন্ড মক-আপ কয়লা খনি বা কৃত্রিম কয়লাখনি (১৯৮৩), এবং অ্যাটম বা পরমাণু (১৯৮৪) প্রভৃতি বিষয়গুলি। এগুলির সর্বসাধারণের চাহিদা ও প্রত্যাশা অনুসারে পুরানো গ্যালারির অনেকগুলি হয় সম্পূর্ণরূপে পুনরুদ্ধার করা হয়েছে বা আধুনিক প্রদর্শনী দিয়ে প্রতিস্থাপিত করা  হয়েছে৷ সূচনাকাল হতেই বিআইটিএম সংগ্রহশালা শিক্ষামূলক কার্যক্রম যেমন সকলের জন্য সেমিনার এবং চলচ্চিত্র প্রদর্শনীর ব্যবস্থা করে আসছে। ১৯৬৫ খ্রিস্টাব্দ থেকে, শিশুদের জন্য সায়েন্স ডেমন্সট্রেশন লেকচার্স (SDL) তথা বিজ্ঞান প্রদর্শনীর বক্তৃতা সব সময়ই বিআইটিএম আয়োজন করে। একই সময় ধরে আওয়ার ফ্যামিলিয়ার ইলেকট্রিসিটি বা 'আমাদের পরিচিত বিদ্যুৎ' থিমে  চাকার উপর প্রথম মোবাইল বিজ্ঞান প্রদর্শনী (এমএসই) চালু রয়েছে। ১৯৬৮ খ্রিস্টাব্দ হতে স্কুলের ছাত্রদের জন্য 'বিজ্ঞান মেলা' এবং শিক্ষক প্রশিক্ষণ কার্যক্রম শুরু হয়েছিল।
ভারত জুড়ে বিজ্ঞান সংগ্রহশালা গড়তে ও উন্নয়নে বিআইটিএম-এর ভূমিকা—
১৯৫৯ খ্রিস্টাব্দে বিআইটিএম তথা বিড়লা শিল্প ও কারিগরি সংগ্রহশালা প্রদর্শন দেশ জুড়ে সর্বসাধারণের মধ্যে ক্রমবর্ধমান জনপ্রিয়তার পাশাপাশি বিশেষকরে ছাত্র ছাত্রীদের বিজ্ঞান শিক্ষায় আগ্রহ বৃদ্ধি হয়। ১৯৭৮ খ্রিস্টাব্দে ন্যাশনাল কাউন্সিল অফ সায়েন্স মিউজিয়াম (এনসিএসএম) বা জাতীয় বিজ্ঞান সংগ্রহালয় পরিষদ গঠিত হলে, তার তত্ত্বাবধানে দেশব্যাপী বিজ্ঞান সংগ্রহালয় তৈরির প্রকল্প গৃহীত হয়।  ১৯৬৫ খ্রিস্টাব্দে বেঙ্গালুরুতে দেশের দ্বিতীয় বিজ্ঞান সংগ্রহশালা বৈজ্ঞানিক ও শিল্প গবেষণা পরিষদের নেটওয়ার্কে স্থাপিত হয় বিশ্বেশ্বরায়া ইন্ডাস্ট্রিয়াল অ্যান্ড টেকনোলজিকাল মিউজিয়াম (VITM)। এর স্থাপনার দায়িত্ব ১৯৬৪ খ্রিস্টাব্দে বিআইটিএম টিমের উপর ন্যস্ত করা হয়েছিল।  ১৯৭৩ খ্রিস্টাব্দে ভারতের পরিকল্পনা কমিশন  বৈজ্ঞানিক ও শিল্প গবেষণা পরিষদের তত্ত্বাবধানে বিজ্ঞান সংগ্রহশালার কার্যক্রম পরীক্ষায় মুম্বাই-এ 'নেহেরু বিজ্ঞান কেন্দ্র' নামে এক বিশেষ ইউনিট প্রতিষ্ঠা করে এবং দেশজুড়ে সম্প্রসারণের সম্ভাব্য দিক নির্দেশ করে। বিজ্ঞানমনষ্কতা গড়ে তোলার জন্য সংগ্রহশালার ভূমিকা ও প্রচুর সম্ভাবনা বিবেচনা করে দেশজুড়ে তিন-গুণ নেটওয়ার্ক-জাতীয়, আঞ্চলিক এবং জেলায় স্থাপন করা হবে। এবং পরবর্তীতে দেশ জুড়ে বিশাল সম্প্রসারণ পরিকল্পনা চালানোর জন্য এবং বিজ্ঞান সংগ্রহশালার কার্যক্রম পরিচালনা করার জন্য ১৯৭৮ খ্রিস্টাব্দের ৪ এপ্রিল দ্য ন্যাশনাল কাউন্সিল অফ সায়েন্স মিউজিয়াম (এনসিএসএম) প্রতিষ্ঠিত হয়।  বৈজ্ঞানিক ও শিল্প গবেষণা পরিষদের অধীনে আগে প্রতিষ্ঠিত দুটি সংগ্রহশালা, বিআইটিএম (কলকাতা) এবং ভিআইটিএম (ব্যাঙ্গালোর) বৈজ্ঞানিক ও শিল্প গবেষণা পরিষদ থেকে আলাদা করে এনসিএসএম-এর কর্তৃত্বের আওতায় আনা হয়। জাতীয় বিজ্ঞান সংগ্রহালয় পরিষদের অধীনে এখন সারাদেশে পঁচিশটি বিজ্ঞান সংগ্রহশালা এবং বিজ্ঞান কেন্দ্র রয়েছে এবং এর মধ্যে আটটি বিআইটিএম-এর কার্যক্রমের আওতাধীন।
বিআইটিএম ভবনের ইতিকথা—
ঘনশ্যাম দাস বিড়লা এই সম্পত্তি নেওয়ার পরে ঠাকুর পরিবারের তৈরি বাড়িটি ভেঙ্গে ফেলেন এবং স্থপতি এন. গুইন অ্যান্ড কোং.কে নিযুক্ত করে ইউরোপীয় স্থাপত্য নকশার প্রাসাদোপম বাড়িটি তৈরি করেন। ঠাকুর পরিবারের আমলে, এসেছিলেন বিখ্যাত জাপানি চিত্রশিল্পী কাকুজো ওকাকুরা, ইয়োকোয়মা, টিকান, হিশিদা এবং কাতুস্তা প্রমুখেরা। এছাড়াও চিত্তরঞ্জন দাশ, অরবিন্দ ঘোষ, সুরেন্দ্রনাথ বন্দ্যোপাধ্যায়, রাসবিহারী ঘোষ এবং আনন্দমোহন সেনের মতো সেকালের প্রবীণ বিপ্লবীরাও বিভিন্ন সময়ে ঠাকুর পরিবারের অতিথি হয়েছিলেন এখানে।
বিড়লাদের ১৯এ গুরুসদয় রোড (বিড়লা পার্ক) বিড়লাদের হওয়ার পরেও এটি ভারতের স্বাধীনতা আন্দোলনের জন্য এক অনন্য ল্যান্ডমার্ক হিসাবে রয়ে গেছে। কারণ মহাত্মা গান্ধী, মতিলাল নেহেরু, লালা লাজপত রায় এবং পন্ডিত মদন মোহন মালব্যের ন্যায় জাতীয়তাবাদী নেতৃবৃন্দের সঙ্গে ঘনশ্যাম দাস বিড়লার ঘনিষ্ঠ সম্পর্ক ছিল। চীনা প্রজাতন্ত্রের প্রাক্তন রাষ্ট্রপতি চিয়াং কাই-শেক এই বিড়লা পার্কে মহাত্মা গান্ধীর সাথে প্রথম সাক্ষাৎ করেছিলেন।
বিদ্যমান গ্যালারি
ডান|থাম্ব|250x250পিক্সেল| শিশুদের গ্যালারি (এপ্রিল ২০১৩। ) ডান|থাম্ব|250x250পিক্সেল| গণিত গ্যালারি (মার্চ ২০১১। )
রহিম আলি
রহিম আলি (रहीम अली, Rahim Ali; জন্ম: ২১ এপ্রিল ২০০০) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব চেন্নাইয়িন এবং ভারত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, রহিম ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
প্রারম্ভিক জীবন
রহিম আলি ২০০০ সালের ২১শে এপ্রিল তারিখে ভারতের পশ্চিমবঙ্গের ব্যারাকপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রহিম ভারত অনূর্ধ্ব-১৭, ভারত অনূর্ধ্ব-২০ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ২০১৭ সালের ৬ই অক্টোবর তারিখে তিনি ২০১৭ ফিফা অনূর্ধ্ব-১৭ বিশ্বকাপে মার্কিন যুক্তরাষ্ট্র অনূর্ধ্ব-১৭ দলের বিরুদ্ধে ম্যাচে ভারত অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল গ্রুপ পর্ব শেষে কোন পয়েন্ট অর্জন করতে ব্যর্থ হয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে অংশগ্রহণ করেছিলেন।
হানিফ সংকেত
হানিফ সংকেত (জন্ম: ২৩ অক্টোবর ১৯৫৮) বাংলাদেশের বিনোদন অঙ্গনের অন্যতম জনপ্রিয় ব্যক্তিত্ব। আশির দশক থেকে শুরু করে প্রায় দুই যুগ ধরে তিনি বাংলাদেশের দর্শককুলকে জনপ্রিয় ম্যাগাজিন অনুষ্ঠান ইত্যাদি এর মাধ্যমে আনন্দ দিয়ে যাচ্ছেন। একাধারে তিনি উপস্থাপক, পরিচালক, লেখক ও প্রযোজক।
অভিনয় ও কণ্ঠশিল্পী
তার অভিনীত নাটক: অভিনীত চলচ্চিত্র: চলচ্চিত্রে কণ্ঠশিল্পী:
সামাজিক অবদান
৩০ বছর ধরে চলে আসা ইত্যাদির মাধ্যমে তিনি সমাজের নানা প্রচলিত অসংগতির বিরুদ্ধে জোরালো কণ্ঠ রাখেন। ইত্যাদির প্রতিটি পর্বে সমসাময়িক নিন্দিত ঘটনার বর্ণনা ও বিরোধিতা থাকে কিছুটা রম্য হলেও দৃষ্টিগ্রাহ্যভাবে। তাই বিবিসিসহ দেশের প্রতিটি জরিপেই দেখা গেছে, ইত্যাদি দেশের সেরা টিভি অনুষ্ঠান এবং দেশের ৭৫ শতাংশ টিভি দর্শক এই অনুষ্ঠান দেখে থাকে।
পুরস্কার
এছাড়াও তিনি দেশে-বিদেশে বহু পুরস্কারে ভূষিত হয়েছেন।
রথীন্দ্রনাথ বোস
জন্ম ও মৃত্যু
রথীন্দ্রনাথ বোস নড়াইল সদর উপজেলার কমলাপুর গ্রামের বোস পরিবারে জন্মগ্রহণ করেন। তার পিতার নাম বৈদ্যনাথ বোস এবং মাতার নাম তৃপ্তিলতা বোস। পিতা-মাতার ছয় ছেলে ও চার মেয়ের মধ্যে তিনি দ্বিতীয়। তিনি ২০১৫ সালের ১১জুলাই বাংলাদেশ সময় শনিবার ভোর ছয়টায় যুক্তরাষ্ট্রে মৃত্যুবরণ করেন। মৃত্যুকালে তার বয়স হয়েছিল ৬৩ বছর।
শিক্ষাজীবন
রথীন্দ্রনাথ বোস মাধ্যমিক পাশ করেন নড়াইল সরকারি উচ্চ বিদ্যালয় থেকে। এবং উচ্চ মাধ্যমিক পাশ করেন সরকারী ভিক্টোরিয়া কলেজ থেকে। মাধ্যমিক ও উচ্চ মাধ্যমিক পাশ করার পর তিনি ভর্তি হন রাজশাহী বিশ্ববিদ্যালয়ের রসায়ন বিভাগে। রথীন্দ্রনাথ বোস ১৯৭২ সালে রাজশাহী বিশ্ববিদ্যালয় থেকে রসায়ন বিভাগে প্রথম শ্রেণিতে প্রথম হয়ে স্নাতক ডিগ্রি অর্জন করেন। এবং এখান থেকেই ১৯৭৩ সালে স্নাতকোত্তর ডিগ্রি অর্জন করেন। তিনি ১৯৭৩-১৯৭৪ সালে রাজশাহী বিশ্ববিদ্যালয়ের সৈয়দ আমীর আলী হল শাখা ছাত্রসংসদের সাধারণ সম্পাদক হিসেবে ছিলেন। ১৯৮২ সালে ওয়াশিংটনস্থ জর্জটাউন বিশ্ববিদ্যালয় থেকে রসায়ন শাস্ত্রে পি.এইচ.ডি ডিগ্রি অর্জন করেন।
কর্মজীবন
রথীন্দ্রনাথ বোস ১৯৭৬ সালে ঢাকা বিশ্ববিদ্যালয়ে রসায়ন বিভাগে নবীন শিক্ষক হিসেবে যোগ দেন। এবং সেখানে শিক্ষকতা করেন ১৯৭৮ সাল পর্যন্ত। তিনি ২০০৮ সাল পর্যন্ত ওহিয়ো ইউনিভার্সিটিতে অধ্যাপক হিসেবে ছিলেন। ওহিয়ো ইউনিভার্সিটিতে তিনি ডিন অব দ্য গ্র্যাজুয়েট কলেজ এবং ভাইস প্রেসিডেন্ট অব রিসার্চ এবং ক্রিয়েটিভ অ্যাকটিভিটি হিসেবে কর্মরত ছিলেন। ২০১১ সালে তিনি হিউজস্ট ইউনিভার্সিটিতে ভাইস চ্যান্সেলর এবং ভাইস প্রেসিডেন্ট হিসেবে যোগদান করেন। তিনি "ন্যাশনাল একাডেমিক অব ইনভেন্টার্স" এর ফেলো নির্বাচিত হন ২০১৩ সালে।
ক্যান্সার চিকিৎসায় অবদান
রথীন্দ্রনাথ বোস সিলিড টিউমার ক্যান্সার প্রতিরোধী ওষুধ উদ্ভাবন করেন। ড. বোস ক্যান্সার চিকিৎসায় বিভিন্ন ড্রাগ এবং প্লাটিনাম ড্রাগের উপর অনেকদিন কাজ করে গেছেন। এসব ওষুধের পার্শ্বপ্রতিক্রিয়া রয়েছে। ড. বোস এই পার্শ্বপ্রতিক্রিয়াকে নূন্যতম রেখে একধরনে আরোগ্যকারী ওষুধ প্লাটিনাম-যৌগিক নিয়ে কাজ করেছিলেন। ড. বোসের আবিষ্কৃত এসব ওষুধ তৈরীর জন্য লাইসেন্স পেয়েছিল Phosplatin Therapeutics নামের একটি বায়োটেকনলজি কম্পানি।
অর্জন
রথীন্দ্রনাথ বোসের ক্যান্সার থিরাপিউটিক্স ও ফুয়েল-সেল ইলেকট্রোক্যাটালিস্ট-এর উপর ১০টি পেটেন্টের অধিকারী। (৪টি অপেক্ষমানসহ)
এ স্বামীধাস
এ স্বামীধাস একজন ভারতীয় রাজনীতিবিদ এবং তিন বারের আইনসভার সদস্য। তিনি ১৯৬২ সালের নির্বাচনে কোলাচেল আসন থেকে স্বতন্ত্র প্রার্থী হিসাবে, ১৯৭১ সালের নির্বাচনে পদ্মনাভপুরম আসন থেকে ভারতীয় জাতীয় কংগ্রেস (সংস্থা) (এনসিও) প্রার্থী হয়ে এবং ১৯৭৭ সালের জনতা পার্টির প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
নাইটিনল
নাইটিনল হলো এমন এক ধরনের ধাতু যাকে বিকৃতির পর পুর্বের আকৃতিতে খুব সহজেই ফিরিয়ে আনা যায়। অর্থাৎ নাইটিনল দিয়ে কিছু তৈরী করার পর যদি কোনো কারণে এর আকৃতি বিনষ্ট হয়, তো খুব সহজেই এটি পুর্বের অবস্থায় পাওয়া যায়। যেমন ধরা যাক- একটি সোজা নাইটিনল তারকে প্যাচিয়ে বাঁকা করা হল সাথে গিটও দিয়ে দেওয়া হলো।
এবার এই বাঁকা তারটাকে গরম পানিতে ছেড়ে দিলেই ঘটবে সবথেকে মজার ঘটনা। বাঁকা তারটা খুব দ্রুত সেকেন্ডের মধ্যে পূর্বের অবস্থায় চলে আসবে, সোজা হয়ে যাবে, গিটও খুলে যাবে।
শুধু সোজা নাইটিনল তার না, নাইটিনলের সেফটিপিন, বৃত্তাকার নাইটিনলও এমন হবে।(ইউ
এবার আসি নাইটিনলের পরিচিতিতে। থাম্ব|নাইটিনল নিকেল টাইটিনিয়াম যা নাইটিনল নামে পরিচিত। নাইটিনল হলো সংকর ধাতু যা নিকেল ও টাইটিনিয়ামের সমান আণবিক অনুপাতে তৈরী।
নাইটিনল সংকর ধাতুটি দুটি খুবই অনন্য ও খুবই কাছাকাছি সম্পর্কযুক্ত ধর্ম প্রদর্শন করে।
১) আকৃতি ধরে রাখার অনন্য ক্ষমতা যাকে  Shape Memory বলে।
২)বিশেষ ধরনের স্থিতিস্থাপকতা ( superelasticity বা pseudoelasticity)
Shape memory হচ্ছে বিশেষ ধরনের বৈশিষ্ট যা নাইটিনলকে একটি নির্দিষ্ট তাপমাত্রার পরিসরে তার আকৃতি ধরে রাখতে সাহায্য করে।  নাইটিনল দিয়ে কোনো কিছু তৈরীর সময় নির্দিষ্ট আকৃতি দেওয়ার ক্ষত্রে তাপমাত্রা খুব বড় প্রভাবক। তৈরির সময়ের এই তাপমাত্রাকে রুপান্তরক তাপমাত্রা বলে।
নাইটিনলের বিশেষ ধরনের স্থিতিস্থাপকতা একটি ক্ষুদ্র তাপমাত্রার পরিসরে হয়ে থাকে যা এর রুপান্তর তাপমাত্রার বেশি। এই কারণেই বাঁকা তার টি এই রুপান্তর তাপমাত্রার বেশি তাপমাত্রার গরম পানিতে দেওয়ার ফলে সোজা হয়।
১)https://en.m.wikipedia.org/wiki/Nickel_titanium
লন্ডন স্ট্যানস্টেড বিমানবন্দর
লন্ডন স্ট্যানস্টেড বিমানবন্দর (আইএটিএ: এসটিএন, আইসিএও: ইজিএসএস) একটি আন্তর্জাতিক বিমানবন্দর, যা মধ্য লন্ডনের ৪২ মাইল (৬৮ কিমি) উত্তর-পূর্বে, এসেক্সের উত্তলেসফোর্ড জেলার স্ট্যানস্টেড মাউন্টফিটচেটে অবস্থিত।
লন্ডন স্ট্যানসটেড ইউরোপ, মধ্য প্রাচ্য এবং আফ্রিকা জুড়ে ২০০ টি গন্তব্যে উড়ান পরিষেবা পরিবেশন করে। স্ট্যানসটেড হ'ল বেশ কয়েকটি বড় ইউরোপীয় স্বল্প মূল্যের বিমান সংস্থার একটি ঘাঁটি, কম খরচে বিমান সংস্থা রায়ানএয়ারের বৃহত্তম বিমান ঘাঁটি হিসাবে এই বিমানবন্দর থেকে ১৩০ টিরও বেশি গন্তব্য রয়েছে। ২০১৫ সালে, হিথ্রো, গ্যাটউইক এবং ম্যানচেস্টারের পরে এটি যুক্তরাজ্যের চতুর্থ ব্যস্ততম বিমানবন্দর ছিল। স্ট্যান্টসডের রানওয়ে হ্যারোডস এভিয়েশন, টাইটান এয়ারওয়েজ এবং এক্সজেট টার্মিনালগুলির মতো বেসরকারী সংস্থাগুলিও ব্যবহার করে, যারা ব্যক্তিগত উড়ান, চার্টার ফ্লাইট এবং রাষ্ট্রীয় সফর পরিচালনা করতে সক্ষম।
বিমানবন্দরটি মূলত বিএএ-এর মালিকানাধীন এবং পরিচালিত এবং ফেব্রুয়ারি ২০১৩ সাল থেকে প্রতিযোগিতা কমিশনের মার্চ ২০০৯ সালের রায় অনুসারে ম্যানচেস্টার এয়ারপোর্ট গ্রুপ (এমএজি) বিমানবন্দরের মালিকানা লাভ করে।
বিবরণ
লন্ডন স্ট্যানস্টেড বিমানবন্দরটির একটি প্রধান যাত্রীবাহী টার্মিনাল রয়েছে, স্ট্যানস্টেড মাউন্টফিটচেট গ্রামের কাছে। এখানে তিনটি যাত্রীবাহী উপগ্রহ ভবন রয়েছে, যেখানে প্রস্থান গেটগুলি অবস্থিত; একটি উপগ্রহ ভবন এয়ার ব্রিজের মাধ্যমে মূল টার্মিনালের সাথে সংযুক্ত এবং অন্য দুটি স্ট্যানস্টেড বিমানবন্দরের গণপরিবহন ব্যবস্থা পিপল মুভার দ্বারা সংযুক্ত।
দ্বিতীয় বিশ্বযুদ্ধ
১৯৪৩ সালে এয়ারফিল্ডটি চালু হয় এবং দ্বিতীয় বিশ্বযুদ্ধের সময় রয়্যাল এয়ার ফোর্স এবং মার্কিন যুক্তরাষ্ট্রের সেনা বিমানবাহিনী দ্বারা আরএএফ স্টানস্টেড মাউন্টফিটচেট নামে বিমানবন্দরটি বোমারু বিমান বিমানঘাঁটি হিসাবে এবং একটি রক্ষণাবেক্ষণ ডিপো হিসাবে ব্যবহৃত হয় দ্বিতীয় বিশ্বযুদ্ধের সময়। যদিও এর সরকারি নাম স্টানস্টেড মাউন্টফিটচেট ছিল, ঘাঁটিটি কেবল স্ট্যান্ডস্টেড হিসাবে লিখিত এবং কথ্য উভয় আকারেই পরিচিত ছিল।
স্টেশনটি ভারী বোমারু বিমানবাহিনী হিসাবে ১৯৪২ সালের আগস্টে ইউএসএএফ অষ্টম বিমানবাহিনীকে প্রথম বরাদ্দ দেওয়া হয়। অপারেশনাল বোমারু বিমানের পাশাপাশি স্টানসটেড ছিল এয়ার টেকনিক্যাল সার্ভিসেস কমান্ড (এটিএসসি) রক্ষণাবেক্ষণ এবং সরবরাহ ডিপো, যা বড় ওভারহাল এবং বি-২৬ এর সংশোধনের সঙ্গে সংশ্লিষ্ট। ডি-ডে-এর পরে, এই ক্রিয়াকলাপগুলি ফ্রান্সে স্থানান্তরিত হয়, তবে এই ঘাঁটিটি এখনও মহাদেশে বিমানের সমর্থনের জন্য সরবরাহ সঞ্চয় স্থান হিসাবে ব্যবহৃত হয়।
সর্বশেষ উন্নয়ন
২০১০ সালের জুনে সান কান্ট্রি এয়ারলাইন্স স্ট্যান্ডস্টেড থেকে মিনিয়াপলিসে মৌসুমী সাপ্তাহিক পরিষেবা ঘোষণা করার সময় দীর্ঘ দূরত্বের ট্রান্স আটলান্টিক পরিষেবা স্ট্যানসটেডে ফিরে আসে। উড়ানের জন্য গ্যান্ডার, নিউফাউন্ডল্যান্ড এবং ল্যাব্রাডারে পুনরায় জ্বালানী ভরার জন্য থামে, কারণ বোয়িং ৭৩৭-৮০০ এর উড়ানের জন্য ব্যবহৃত বিমানটি স্ট্যানসটেড থেকে মিনিয়াপোলিস পর্যন্ত কোনও বিরতি ছাড়া পশ্চিমমুখী উড়ানটি শেষ করতে সক্ষম হবে না। উড়ানগুলি ১১ জুন থেকে ১৫ আগস্ট ২০১০ সাল পর্যন্ত পরিচালিত হয়। ২০১১ সালে সান কান্ট্রি স্টানস্টেডের পরিবর্তে গ্যাটউইকে চলাচল করে এবং দীর্ঘ পথের উড়ানের জ্বালানী বহনের সাথে জড়িত দামের কারণে তা বন্ধ করে দেওয়া হয়।
মালয়েশিয়ার স্বল্প ব্যয়যুক্ত এয়ারলাইন এয়ার এশিয়া এক্স দ্বারা কুয়ালালামপুরে সরাসরি উড়ান সরবরাহের মাধ্যমে এশিয়ার দীর্ঘ দূরত্বের পরিষেবা ২০০৯ সালের মার্চ মাসে শুরু হয়; তবে, ২৪ অক্টোবর ২০১১ সালে, এই পরিষেবাটি পরে পুরোপুরি প্রত্যাহারের আগে গ্যাটউইক বিমানবন্দরে স্থানান্তরিত হয়।
টার্মিনাল এবং উপগ্রহ ভবন
টার্মিনালটি তিনটি অঞ্চলে বিভক্ত: সামনে বরাবর চেক-ইন এবং প্রধান সমাগম, পিছনে বাম দিকে প্রস্থান এবং প্রবেশের পরে ডানে পিছনে আগমন। মূল টার্মিনাল ভবনে কোনও গেট নেই; পরিবর্তে সেখানে তিনটি পৃথক আয়তাকার উপগ্রহ ভবন রয়েছে যেখানে গেটগুলি অবস্থিত।
উন্নত যাত্রী যানবাহন (এপিভি) নামে পরিচিত একটি অতিরিক্ত ভবন, ২০১৬ সালে ব্যস্ততার সময় ০৬:০০ থেকে ০৮:০০ অবধি চলমান উড়ানগুলির জন্য পুনরায় ব্যবহারে আনা হয়। এপিভি ভবনটি একটি প্রবেশযোগ্য পথের দ্বারা মূল টার্মিনাল ভবনের সাথে সংযুক্ত এবং দূরবর্তী স্ট্যান্ডগুলিতে আন্তর্জাতিক উড়ানের জন্য একটি বাস টার্মিনাল হিসাবে কাজ করে। উপগ্রহ ৩ সমাপ্তির আগে, এই টার্মিনালটি (তখন ৯০-৯৫ ফটকগুলি সমন্বিত) নিয়মিত যাত্রী ব্যবহারে নিয়জিত ছিল।
টি সুরেশকুমার
টি সুরেশকুমার একজন ভারতীয় রাজনীতিবিদ এবং চেঙ্গাম আসন থেকে তামিলনাড়ু বিধানসভার বর্তমান সদস্য। তিনি দেসিয়া মুপোক্কু দ্রাবিড় কড়গম পার্টির সদস্য।
গুড়পুকুরের মেলা
গুড়পুকুরের মেলা বা গুড়পুকুর মেলা, বাংলাদেশের সাতক্ষীরা অঞ্চলের একটি ঐতিহ্যবাহী মেলা, যার বয়স প্রায় ৩০০ বছর বলে অনুমিত হয়। সাধারণত এলাকার পলাশপোল স্কুলের মাঠ আর পলাশপোল গ্রামই হলো মেলার মূল কেন্দ্রস্থল। বাংলা বর্ষপঞ্জি অনুযায়ী ভাদ্র মাসের শেষে অনুষ্ঠিত হিন্দু ধর্মাবলম্বীদের মনসা পূজাকে কেন্দ্র করে এই মেলা একমাসব্যাপী অনুষ্ঠিত হয়।
বিবরণ
বাংলার আবহমান কালের সকল গ্রাম্য মেলার মতোই এই মেলায়ও বিভিন্ন জিনিসের পসরা বসে। কাঠ, মাটি, বাঁশ, বেত আর লোহার সামগ্রীতে ঠাসা এই মেলার প্রধান আকর্ষণ থাকে সাতক্ষীরার নানা প্রজাতির কলম-করা-গাছগাছড়া। ঢাকা, ফরিদপুর, বাহ্মণবাড়িয়া থেকে আসেন স্টেশনারী পণ্যের বিক্রেতারা। কলম-করা-চারা আর আসবাবপত্র ছাড়াও মেলায় থাকে শিশুদের বিভিন্ন খেলনা; থাকে বিভিন্ন মৌসুমী ফল, থাকে গৃহস্থালী উপকরণ (ঝুড়ি, ধামা, কুলা, বাটি, দেলকো, শাবল, খোন্তা, দা, ছুরি, কোদাল প্রভৃতি)। এছাড়া বিনোদনের জন্য থাকে নাগোরদোলাসহ বিভিন্ন আয়োজন; সার্কাস, যাদু প্রদর্শনী, পুতুল নাচ এর মধ্যে উল্লেখযোগ্য। একসময় কলকাতা, ও লন্ডন থেকে ব্যবসায়ীরা এই মেলায় আসতেন।
বর্তমানে (২০১০) সাতক্ষীরা পৌরসভা ও জেলা প্রশাসনের উদ্যোগে এই মেলা অনুষ্ঠিত হয়ে থাকে। মূলত হিন্দু ধর্মাবলম্বীদের উৎসবকে কেন্দ্র করে এই মেলা অনুষ্ঠিত হলেও সাতক্ষীরা শহরবাসীর জন্য এই মেলা হয়ে উঠছে গরিব-ধনী, ধর্ম-বর্ণ নির্বিশেষে এক মিলনমেলা।
মেলায় অশ্লীল নৃত্য, জুয়া খেলা, হাউজি ও লটারি খেলাকে স্থানীয় প্রশাসন নিষিদ্ধ করেছে। এমনকি যাত্রাও সম্পূর্ণরূপে নিষিদ্ধ।
ইতিহাস
প্রতিবছর বাংলা বর্ষপঞ্জি অনুসারে ভাদ্র মাসের শেষদিনে অনুষ্ঠিত হয় হিন্দু সম্প্রদায়ের মনসা পূজা। এই পূজাকে কেন্দ্র করে ৩০০ বছরের বেশি সময় ধরে সাতক্ষীরায় অনুষ্ঠিত হয়ে আসছে এই 'গুড়পুকুরের মেলা'। তবে কে বা কারা মেলাটির গোড়াপত্তন করেছিলেন তার কোনো ঐতিহাসিক দলিল পাওয়া যায় না।
তবে জনশ্রুতি রয়েছে শহরের পলাশপোলে একটি গোলাকৃতির পুকুরের পাড়ে বট গাছের নিচে একবার এক ক্লান্ত পথিক বিশ্রাম নিচ্ছিলেন। গাছের ফাঁক দিয়ে আসা রোদ পথিকের ঘুমের ব্যাঘাত ঘটাচ্ছিলো দেখে এসময় একটি বিষধর সাপ ফণা তুলে তাকে ছায়া দেয়। পথিক এই দৃশ্য দেখে [হিন্দু ধর্মমতানুসারে] মনসার উদ্দেশ্যে পূজা দেওয়া শুরু করেন অথবা এলাকার লোকজনকে মনসা পূজা করতে বলেন। এই পূজার মিষ্টি প্রসাদ পুকুরে ফেলে দেওয়ায় পুকুরের পানি মিষ্টি হয়ে যায়। এই বিশ্বাস থেকে গোলাকৃতি পুকুরের নাম হয়ে যায় গুড়পুকুর। সেই থেকে শুরু হয় গুড়পুকুরের মেলা। এলাকার প্রবীণেরা তাদের বাল্যকাল থেকেই এ মেলা দেখে আসছেন বলে জানা যায়।